Eins og hjá øðrum føroyskum miðlum verður tað aktuella tilfarið atkomuligt uttan nakran eyka kostnað–men vit leggja so eisini nakað omaná, sum hinir netmiðlarnir ikki megna at bjóða talgilt, og sum gevur okkara lesarum nakað eyka,” sigur Georg L. Petersen, blaðstjóri. Tað hevur tikið tíð at byggja Dimmalætting uppaftur, eftir at blaðið fór á húsagang. Byrjað er av nýggjum, og dentur hevur verið lagdur á eina varliga tilgongd, har raksturin fæst at bera seg, samstundis sum tann dygdargóði journalistikkurin verður bygdur á nøkur grundleggjandi virði. Stórur dentur er lagdur á eitt frískligt og reint snið, har kenslan av einari avís er varðveitt, hóast lisið verður á netinum. Ein partur av nýggja konseptinum er sonevndi langlesnaðurin, sum í øðrum londum nevnist“ long-read”, sum skal geva lesaranum eina serliga lesiuppliving, bæði talgilt og í sjálvum blaðnum. At byrja við verður alt tilfarið á Dimma. fo ókeypis hjá lesaranum at kunna seg við. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg